Μεσολογγιού

Η ** [|Λιμνοθάλασσα] του [|Μεσολογγίου]  ** είναι η μεγαλύτερη της [|Ελλάδας] που αποτελεί ένα ξέβαθο της θάλασσας από τις προσχώσεις του [|Αχελώου]. Το μεγαλύτερο βάθος της λιμνοθάλασσας αυτής φτάνει τα 5-6 μ., αλλά το μεγαλύτερο μέρος της έχει βάθος που δεν ξεπερνάει το μισό μέτρο. Εντός της λιμνοθάλασσας υφίστανται οκτώ ιστορικές [|νησίδες] οι περισσότερες των οποίων αναφέρονται στην ιστορία της πολιορκίας του Μεσολογγίου κατά την [|Ελληνική Επανάσταση του 1821] όπου αναδείχθηκαν τόποι ηρωισμών. Αυτές είναι, (κατ΄ αλφαβητική σειρά): το [|Βασιλάδι], η [|Θολή] , η [|Κλείσοβα] , το [|Κόμμα] , η [|Μαρμαρού] , η [|Πλώσταινα] , ο [|Προκοπάνιστος] και ο [|Σχοινιάς] , προ των οποίων λαμβάνουν αντίστοιχα ονομασίες τα παρακείμενα επιμέρους ιχθυοτροφεία. Το [|1930] ξεκίνησαν τα πρώτα έργα εκβάθυνσης με [|βυθοκόρους] όπου ανοίχθηκε δίαυλος από την ανοικτή θάλασσα μεταξύ Τουρλίδας και Βασιλάδι μήκους 6 χιλιομέτρων, πλάτους 50 μέτρων και μέσου βάθους περίπου 4,80 μέτρα (από κατώτατη [|ρηχία] ). Ο δίαυλος αυτός καταλήγει στη κυρίως λεκάνη της λιμνοθάλασσας που παρουσιάζει ρομβοειδές σχήμα με μήκος πλευράς 300 μέτρα και βάθος το αυτό του διαύλου.